**УТВЪРЖДАВАМ:**

**ГЕОРГИ ТЕРЗИЙСКИ**

**Областен управител**

**на област Ловеч**

**ПРАВИЛНИК**

**ЗА ОРГАНИЗАЦИЯТА И ДЕЙНОСТТА НА ОБЛАСТНАТА ЕПИЗООТИЧНА КОМИСИЯ**

 Чл.1. Настоящият правилник урежда организацията и дейността на Областната епизоотична комисия.

 Чл.2. Комисията се създава на основание чл. 128 от Закона за ветеринарно-медицинската дейност.

 (2) Председател на комисията е областния управител или определен със заповед заместник областен управител.

(3) В комисията участват представители на:

- Областна администрация – Ловеч;

- Областна дирекция по безопасност на храните – Ловеч;

- Регионална здравна инспекция – Ловеч;

- Сдружение „Ловно-рибарско дружество“ – Ловеч;

- Регионална дирекция по горите – Ловеч;

- Областна дирекция на МВР - Ловеч;

- Областно управление РДПБЗН – Ловеч;

- Областна дирекция „Земеделие“ – Ловеч.

(4) На заседанията на комисията присъства по един представител на общинските епизоотични комисии без право на глас.

 Чл.3. (1) Председателят:

1. Представлява комисията.
2. Ръководи заседанията и цялостната работа на комисията.

(2) В отсъствие на председателя функциите му се изпълняват от определен от него член на комисията.

Чл.4. Членовете на комисията участват лично в заседанията, а по изключение определят свои представители.

 Чл.5. За участие в работата на комисията членовете й не получават възнаграждение.

 Чл.6. Организационно-техническото обслужване на комисията се осигурява от Областна администрация Ловеч.

Чл.7. (1) Комисията е постоянно действащ орган, чиито заседания се свикват от нейния председател при необходимост.

 (2) Всяко заседание се провежда съгласно дневен ред, одобрен от председателя, който се изпраща на всеки член на комисията.

 (3) По решение на всички присъстващи на заседанието членове на комисията дневният ред може да бъде допълван или променян при необходимост.

(4) При необходимост във връзка с възникнали остри заразни заболявания по животните, председателят на Областната епизоотична комисия може да разпореди изпълнението на спешни мерки на базата на заповед на изпълнителния директор на Българска агенция по безопасност на храните (БАБХ), на министъра на земеделието, храните и горите и взети решения на заседание на Областната епизоотична комисия.

Чл.8. (1) За участие в отделни заседания на комисията могат да бъдат поканени представители на държавни органи, нечленуващи в комисията.

 (2) Председателят определя условията и реда, при които лицата по ал.1 участват в заседанията.

Чл.9. (1) Заседанията се провеждат и се считат за редовни, ако на тях присъстват най-малко половината от членовете на комисията.

(2) Решенията се вземат с обикновено мнозинство (половината плюс един от присъстващите).

Чл.10. (1) За разглежданите на заседанието въпроси, приетите решения и изразени становища се изготвя протокол.

 (2) Внесените на заседанието писмени становища и други материали от членовете на комисията или упълномощените от тях лица се прилагат към протокола от съответното заседание.

(3) Протоколът се подписва от председателя и от водещия протокола.

(4) Копие от подписания протокол се изпраща на всички членове на комисията в седемдневен срок.

 Чл.11. Протоколите от заседанията на комисията, както и информация за резултатите от нейната работа се предоставят на гражданите чрез сайта на Областна администрация.

Чл.12 Настоящият правилник може да бъде изменян или допълван в зависимост от настъпилите промени в нормативната база или други обективни причини.

Правилникът за организацията и дейността на Областната епизоотична комисия е утвърден със заповед № РД-07-128/05.11.2018 г. на Областен управител на област Ловеч и влиза в сила, считано от датата на утвърждаване.